Περίδοτος

Ο Περίδοτος (), που μερικές φορές λέγεται και χρυσόλιθος, είναι εκρηξιγενές, πλουτώνιο πέτρωμα, μια διαφανής κιτρινοπράσινη ποικιλία του ολιβίνη. Είναι από τους λίγους ημιπολύτιμους λίθους που εμφανίζεται με ένα μόνο χρώμα. Το χρώμα του ορυκτού, οφείλεται στη σύνθεσή του και όχι στην παρουσία ιχνοστοιχείων. Η ένταση και η απόχρωση του πράσινου, ωστόσο, εξαρτάται από το ποσοστό του σιδήρου στην κρυσταλλική δομή του. Μερικές φορές, η λαμπερή πράσινη όψη του συγχέεται με το σμαράγδι.

Ο περίδοτος εντοπίζεται σε βασικά (ή μαφικά) και υπερβασικά (ή υπερμαφικά) εκρηξιγενή πετρώματα αλλά και σε ξενολίθους περιδοτίτη στον «μανδύα» της Γης. Απαντά σε πετρώματα με έλλειψη πυριτίου, όπως σε ηφαιστειακούς βασάλτες και σε μετεωρίτες, καθώς και σε παλλασίτες, που έπεσαν στη Γη. Είναι ένα ορυκτό αρκετά διαδεδομένο αλλά αρκετά σπάνιο στα κοιτάσματα του ολιβίνη. Ο χημικός τύπος του είναι (Mg,Fe)2SiO4.

Τα σπουδαιότερα κοιτάσματα περίδοτου βρέθηκαν στην Αίγυπτο, στο νησί Ζαμπαργκάντ. Η εξόρυξή τους χρονολογείται ήδη από την αρχαιότητα.

Η προέλευση του ονόματος περίδοτος είναι αβέβαιη. Πιθανόν να προέρχεται από την αραβική λέξη φαριντάτ, που σημαίνει πολύτιμος λίθος. Στην αρχαία Ελλάδα ήταν γνωστός ως τοπάζιο.

Ο περίδοτος χρησιμοποιήθηκε ως λίθος σε φυλαχτά για τα κακά πνεύματα και αργότερα σε εκκλησιαστικά κοσμήματα και αντικείμενα. Θεωρείται ένας από τους γενέθλιους λίθους για τον μήνα Αύγουστο.

Φωτοθήκη

Παραπομπές 

Ορυκτά του πυριτίου
Πολύτιμοι λίθοι